cyanic-selkie/wikianc huggingface dataset:
অ্যান ইয়ারোস্লাভনা
রাজ্যাভিষেক এবং রাণি হিসেবে দায়িত্ব পালন
অ্যান এবং হেনরি ৯ বছরের বিবাহিত ছিল এবং তাদের ৩টি সন্তান ছিল: রোবাট (যিনি অল্প বয়সে মৃত্যুবরণ করেন), ফিলিপ এবং হিউগ। তার নিজের সন্তানের ফিলিপস নামকরণের মাধ্যমে তিনিই প্রথম সেই গ্রিক নামটি পশ্চিম ইউরোপের রাজপরিবারে ব্যবহার করেন বলে প্রায়ই ধারণা করা হয়। তিনিই হয়তো এই নামটি পূর্ব অর্থোডক্স সংস্কৃতি থেকে গ্রহণ করেছিলেন। হয়তো তাদের অ্যামা নামক এক কন্যা সন্তানও ছিল (জন্ম: সম্ভবত ১০৫৫ সালে)। তিনি বিবাহিত ছিল কিনা বা কখন মৃত্যুবরণ করেন তা জানা যায়নি। বলা হয়ে থাকে যে, অ্যান এবং হেনরি ছিলেন বিটিফাই করা সত্ত্বা, অ্যাডিগনা এর পিতামাতা।
রাজ প্রতিনিধিত্ব
১০৬০ সালের আগস্ট মাসের ৪ তারিখে হেনরি এর মৃত্যুর পর ফিলিপ সিংহাসল লাভ করেন। হেনরি এর বোনের স্বামী ফ্লেন্ডার  এর কাউন্ পঞ্চম বাল্ডউইন ফিলিপ এর অভিভাবক হিসেবে নিযুক্ত হন। এ সময়ে অ্যান এর সম্ভবত শাসন বিভাগে কিছু ক্ষমতা ছিল। ১০৬০ সালের একটি নথিতে হেনরি এর নামের পর অ্যান এর নাম পাওয়া যায়, এছাড়াও বিভিন্ন সনদে বাল্ডউইন এর মতো অ্যান এর নামও চার বার বেশি ছিল। অ্যান ফিলিপ এর শিক্ষক নিজেই নিযুক্ত করেন। ফিলিপ এর শিক্ষক একটি গ্রিক পদবি অনুযায়ী কাউন্ট হিসেবেই পরিচিত ছিলেন।
রাণি অ্যান এর সেই সময়ের সাক্ষর শুধুমাত্র সেন্ট ক্রেপলিন লা গ্রান্ড এর অ্যাবোট এর জন্য সইসরস এ জারি করা একটি নথিতে মুদ্রিত অবস্থায় পাওয়া যায়, যা বর্তমানে ফ্রান্সের জাতীয় লাইব্রেরিতে সংরক্ষিত রয়েছে। নথিটিতে রাজার প্রতীকের নিচে অ্যান একটি ক্রস এবং সিরিলিয়ীয় ভাষার আটটি বর্ণ লিখেছিলেন যার, অর্থ সম্ভবত “অ্যান রেইনা”। ১০৬১ সালে তার দ্বিতীয় বিবাহের সময় থেকে তার শাসন বিভাগে ভূমিকা রাখার প্রমাণ হ্রাস পেতে শুরু হয়। তার দ্বিতীয় স্বামী ছিলেন ভালোইয়া এর কাউন্ট চর্তুথ রালফ। রালফ হেনরি এর চাচাতো ভাই হওয়ায় আত্মীয়তার সম্পর্ক এবং রালফ তখনও তার দ্বিতীয় স্ত্রী, হেকেনেজ এর সাথে বিবাহিত থাকায় এই বিবাহটি বিতর্কিত ছিল. । শৃঙ্খলা ভঙ্গনের জন্য রালফকে চার্চ থেকে বহিস্কার করা হয়। রাজা ফিলিপ এর উপদেষ্টারা তাকে তার মাতা থেকে দূরে সরে যাওয়ার, অর্থাৎ রালফকে অবিশ্বাস করার পরামর্শ দেন। ১০৬০ সালের শেষের রালফ নিজেকে রাজার সৎ পিতা হিসেবে দাবি করা শুরু করেন। ১০৭৪ সালে তিনি মৃত্যুবরণ করলে অ্যান পুনরায় বিধবায় পরিণত হন।
মৃত্যু এবং পরবর্তী সময়
১৬৮২ সালে, জেসুইট পুরাকীর্তি বিশেষজ্ঞ, ক্লড-ফ্রাঁসোয়া মেনেস্ট্রিয়ার অ্যাবে অব ভিলারস এর ক্রিস্টারসিয়ান এ অ্যান এর সমাধি খুজে পান বলে ঘোষণা দেন। ভিলার্স ১৩ শতাব্দি পর্যন্ত পরে নির্মিত হওয়ায় এই ঘোষণা পরবর্তীকালে বির্তকের শিকার হয়, তবে অ্যান এর অবশেষ তার মৃত্যুর পরে কোনো সময়ে সেখানে স্থানান্তরিত করা হয়েছিল এমন সম্ভাবনা থেকে যায়। তবে সেখানে যে স্মৃতিস্তম্ভই ছিল না কেন তা ফরাসি বিপ্লবের সময়ে ধ্বংস হয়ে যায়।
১৮ এবং ১৯ শতকে ফ্রান্স এবং রাশিয়ার মধ্যবর্তী কুটনৈতিক সম্পর্ক বৃদ্ধির কারণে অ্যান এর বিষয়ে প্রত্নতাত্ত্বিকদের মনোযোগ পুণরুজ্জীবীত হয় এবং তার বেশ কিছু সংক্ষিপ্ত জীবনী প্রকাশিত হয়। ২০ শতাব্দিতে, অ্যান ইউক্রেইন এর জাতীয়তাবাদের প্রতীকে রুপান্তরীত হয়। অপরদিকে, ১৯৭৮ সালে, সোভিয়েত ইউনিয়নে “ইউরোস্লাভনা, দ্য কুইন অব ফ্রান্স” নামক একটি চলচিত্র  তৈরি করা হয়, যা কোনোভাবেই ইউক্রেইনের জাতীয়তাবাদের সাথে সম্পর্কিত ছিল না। আনতিন রুডনিটডস্কি এর লেখা “অ্যান ইউরোস্লাভনা” নামক একটি অপেরার প্রথম প্রদর্শনী ১৯৬৯ সালে কার্নেহি হোল এ  অনুষ্ঠিত হয়। ১৯৯৮ সালে, ইউক্রেইনের সরকার তার সম্মানে একটি ডাকটিকিট চালু করে। ২০০৫ সালে, ইউক্রেইনের সরকার অ্যান এর একটি ব্রোঞ্জ মূর্তি নির্মাণের জন্য অনুদান দেয়, যা রাষ্ট্রপতি, ভিক্টর ইয়োসেনকো উদ্ভোধন করেন।
রকিবুল অতিক
রকিবুল আতিক (জন্ম: ১১ অক্টোবর ১৯৯৯) হলেন একজন বাংলাদেশী ক্রিকেটার, যিনি ডানহাতে ব্যাট করেন এবং ডানহাতে অফ ব্রেক বোলিং করেন। ঘরোয়া ক্রিকেটে তিনি গাজী গ্রুপের ক্রিকেটারদের প্রতিনিধিত্ব করেন। ২০২০ সালের ডিসেম্বরে, তিনি ময়মনসিংহ প্রিমিয়ার লীগে ময়মনসিংহ টাইগার্সের হয়ে খেলার জন্য নির্বাচিত হন।
বাতাসি (প্রজাপতি)
বাতাসি(বৈজ্ঞানিক নাম: Neptis jumbah (Moore)) যার মূল শরীর এবং ডানা দুটি কালচে বাদামী এবং সাদা বর্ণের ডোরা কাটা। এরা নিমফ্যালিডি পরিবার এবং লিমেনিটিডিনি উপগোত্রের সদস্য।
উপপ্রজাতি
ভারতে প্রাপ্ত বাতাসি এর উপপ্রজাতিসমূহ হল-
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল দাগ ছোপ বন্ধনী সর্বদা সাদা। ডানার মূল রঙ কালচে বাদামী। সামনের ডানার সেল এর অন্তর্গত দাগটি সর্বদা দুটি ভাগে বিভক্ত-ডানার গোড়া (base) থেকে সেল এর দুই-তৃতীয়াংশ পর্যন্ত একটি সরু দাগ ও সেল এর শেষ ভাগে একটি ত্রিভুজাকৃতি ছোপ। সামনের ডানার ২ ও ৩ নং শিরামধ্যস্থ ডিসকাল ছোপ দুটি ৫নং শিরামধ্যস্থ ডিসকাল ছোপের সাথে একই সরলরেখায় অবস্থান করে। ২ ও ৩ নং শিরামধ্যস্থ ডিসকাল ছোপ দুটির মধ্য দিয়ে একটি রেখা অংকন করলে তা অ্যাপেক্স অথবা শীর্ষভাগের ঠিক আগে কোস্টায় গিয়ে মিলিত হবে।
পিছনের ডানার পোস্ট ডিসকাল সাদা ছোপের সারি ঘনীভূত হয়ে সাদা ছোপ দ্বারা গঠিত একটি সরু অবিচ্ছিন্ন দাগে পর্যবসিত হয়েছে। পিছনের ডানার নিম্নতলে সুস্পস্ট বড় কালচে বাদামী ডিসকাল ছোপের সারি এবং ডানার গোড়া অথবা বেস এর কাছে সেল এর মধ্যে একটি কালো ছোপ বর্তমান। সামনের ডানার নিম্নতলে সেল এর বাইরে সুস্পস্ট কালচে বাদামী কিছু দাগ (streak) লক্ষ্য করা যায় যাদের ভিতরের প্রান্ত সূঁচালো।
আচরণ
এই প্রজাতি Common Sailer (চারবাতাসি) এর মত প্রায় সর্বত্র বিচারী নয়। পাহাড়ী অঞ্চলে নীচু উচ্চতায় (১৯০০ মিটার পর্যন্ত) মিশ্র পর্নমোচী ও চিরহরিৎ বনাচল এদের প্রিয় বাসভূমি। এরা মূলত জঙ্গল্ভূমি ও সংলগ্ন অঞ্চলে আবদ্ধ থাকে। এছাড়া সমতল অঞ্চলে বনভূমি অথবা ঝোঁপঝাড়ে পরিপূর্ন গ্রামাঞ্চলে এদের দর্শন মেলে। স্বভাবে এই প্রজাতি অন্যান্য Sailer এরই মতন। এদের উড়ান শক্তিশালী ও Common Sailer (চারবাতাসি)দের থেকে অধিক সমর্থ উড়ান বিশিষ্ট এবং স্বভাবত মাটি থেকে বেশ খানিকটা উপরে অথবা তার চাইতেও উপরে বিচরন করে। এরা ফুলের মধুপান করে ও মাটির ভিজে ছোপে বসে পাডলিং করে।
সুদানী উইকিপিডিয়া
সুদানী উইকিপিডিয়া (সুদানী ভাষা Wikipedia basa Sunda) হচ্ছে অনলাইন বিশ্বকোষ উইকিপিডিয়ার  ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে এবং সর্বমোট সম্পাদনা সংখ্যা  টি।
ইতিহাস
অক্টোবর ২০০৩ সংস্করণ আনুষ্ঠানিকভাবে চালু করা হয়।
৫ মার্চ ২০১৫, সুদানিজ সংস্করণে ১৭৮৫৭ নিবন্ধ এবং ১২৯৮৩ জন নিবন্ধিত ব্যবহারকারী হয় , এটি নিবন্ধের সংখ্যার ভিত্তিতে উইকিপিডিয়ার ১০৭ ভাষা সংস্করণ এবং নিবন্ধের সংখ্যা অনুসারে ১১৭ তম ।
১১তম মির্চি সঙ্গীত পুরস্কার
রেডিও মির্চি দ্বারা পরিবেশিত, ১১তম মির্চি সঙ্গীত পুরস্কার ২০১৮ সালের হিন্দি ভাষার ভারতীয় চলচ্চিত্রগুলির সঙ্গীত শিল্পের পেশাদার ব্যক্তিদের সম্মান প্রদান করে। ১৬ই ফেব্রুয়ারি ২০১৯ সালে, অনুষ্ঠানটি মুম্বইয়ের ভারতের জাতীয় ক্রীড়া ক্লাবের গম্বুজে অনুষ্ঠিত হয় এবং সোনু নিগম দ্বারা আয়োজন করা হয়। সেখানে অনেকের পার্ফরমেন্স ছিল, যার মধ্যে অনেকগুলি সম্পন্ন করা হয়েছে বাদশা, নেহা কক্কর, মিট ব্রস, জোনিতা গান্ধী, অর্ক, পাপন এবং শিবম পাঠক দ্বারা।
পীর বড়খাঁ গাজী
পীর বড়খাঁ গাজী (গাজীবাবা, গাজী সাহেব, মোবারক শাহ গাজী, বরখান গাজী ইত্যাদি নামেও পরিচিত) ভারতের পশ্চিমবঙ্গের দক্ষিণ চব্বিশ পরগণা অঞ্চলের তথা দক্ষিণ বাংলার মুসলমান সম্প্রদায়ের মানুষের অন্যতম প্রধান পীর। তাকে সুন্দরবনের ভাটি অঞ্চলের ব্যাঘ্রকুলের অধিষ্ঠাতা হিসাবে মান্য করা হয়। এখানকার ক্যানিং থানার অন্তর্গত ঘুটিয়ারি শরীফে (মতান্তরে, বাংলাদেশের সিলেট জেলার শিবগাঁও গ্রামে বা গাজীপুরে ) গাজী সাহেবের কবরস্থান বর্তমান। এটি হিন্দু-মুসলমান নির্বিশেষে সকল মানুষের তীর্থস্থান। উত্তর ও দক্ষিণ চব্বিশ পরগনা তথা দক্ষিণবঙ্গের বিভিন্ন অঞ্চলে বড়খাঁ গাজীর একাধিক দরগাহ-নজরগাহ আছে। বিভিন্ন লোককাহিনীতে তাকে একজন অলৌকিক ক্ষমতাসম্পন্ন ইসলামধর্ম-প্রচারক হিসাবে বর্ণনা করা হয়েছে।
পরিচয়
লোককথা অনুযায়ী, বর্তমান দক্ষিণ চব্বিশ পরগনার বেলে-আদমপুর (মতান্তরে, বৈরাটনগর) গ্রামে তার জন্ম হয়। তিনি প্রথম যৌবনে পিতার অতুল ঐশ্বর্য ত্যাগ করে ইসলাম ধর্ম প্রচারের জন্য ফকিরি গ্রহণ করেন এবং ভাটি অঞ্চল সুন্দরবনে আসেন। বন্ধু কালুর সহায়তায় বড়খাঁ গাজীর বিবাহ হয় বৃহত্তর যশোর জেলার ব্রাহ্মণনগরের হিন্দু রাজা মুকুট রায়ের কন্যা চম্পাবতীর সাথে। তার দুই পুত্র দুঃখী গাজী ও মেহের গাজী। অধুনা বাংলাদেশের ঝিনাইদহ জেলার কালীগঞ্জ উপজেলার বারবাজারে আজও গাজী কালু ও চম্পাবতীর মাজার বর্তমান।
দক্ষিণ চব্বিশ পরগনার সোনারপুরে জঙ্গল কেটে বসতিও নির্মাণ করেছিলেন বড়খাঁ গাজী। নদী-জঙ্গল অধ্যুষিত এই অঞ্চলে বাঘ, কুমীর, সাপ ইত্যাদিকে যখন ইচ্ছা বশ করতে ও যুদ্ধের সৈনিক করতে পারতেন। রাজা-প্রজা, ধনী-দরিদ্র সকলের উপর তার সমান প্রভুত্ব বর্তমান। কুমীর-দেবতা গাজি কালু তার বিশেষ বন্ধু।
অনেকের মতে, বড়খাঁ গাজী কারও ব্যক্তিগত নাম নয়, মধ্যযুগীয় বাংলায় ইসলাম প্রচারকদের শীর্ষস্থানীয়রাই বড়খাঁ গাজী নামে পরিচিত। একটি মতে, পাণ্ডুয়ার প্রসিদ্ধ পীর জাফর খাঁ গাজীর পুত্রই বড়খাঁ গাজী। সুকুমার সেনের মতে, চতুর্দশ শতকের পীর সুফি খানই ষোড়শ শতকে বড়খাঁ গাজী নামে পরিগণিত হন। তৃতীয় মতে, পঞ্চদশ শতকের পীর ইসমাইল গাজীই হলেন আলোচ্য বড়খাঁ গাজী।
খাড়িগ্রামের মূর্তি অনুযায়ী, তিনি যোদ্ধৃবেশী, অশ্বারূঢ় দৃপ্ত বীরপুরুষ; পরনে পায়জামা চোগাচাপকান পিরান, মাথায় টুপি, মুখে ঘন লম্বা দাড়ি, দীর্ঘ গোঁফ ও গালপাট্টা ঝুলফি, বড়-বড় টানা চোখ, একহাতে অস্ত্র এবং অন্যহাতে ঘোড়ার লাগাম; বুটজুতো সমেত পা-দুটো রেকাবের ওপর স্থাপিত।
গাজী পীরের বিভিন্ন উপাখ্যান
লোককাহিনী অনুসারে, স্থানীয় হিন্দুদের ইসলামে ধর্মান্তরিত করতে গিয়ে বহুবার হিন্দু দেবদেবীদের সঙ্গে তার বিরোধ ও সংঘর্ষ ঘটেছে। আঞ্চলিক প্রভুত্বের অধিকার নিয়ে সুন্দরবনের হিন্দু ব্যাঘ্রদেবতা দক্ষিণ রায়ের সঙ্গে তার প্রবল যুদ্ধ হয়। লোককবি কৃষ্ণরাম দাসের 'রায়মঙ্গল'(১৬৮৬-৮৭ খ্রীষ্টাব্দ) কাব্যের কাহিনী অনুসারে, জগদীশ্বর হিন্দু-মুসলিমের মিলিত দেবতা অর্ধ-শ্রীকৃষ্ণ-পয়গম্বরের (কৃষ্ণপয়গম্বর) বেশধারণ করে গাজী ও দক্ষিণরায়কে শান্ত করেন। ফলে যুদ্ধবিরতির শর্ত অনুযায়ী, দক্ষিণরায় সুন্দরবনের সমস্ত ভাটি অঞ্চলের, কুমীর-দেবতা কালুরায় হিজলীর এবং গাজীসাহেব সর্বত্র শ্রদ্ধা-সম্মানের অধিকার লাভ করেন। সর্বত্র সাহেব পীর               সবে নোয়াইবে শির কেহ তাহে করিবে না মানা
ঘুটিয়ারি শরীফ
ঘুটিয়ারি শরীফে গাজী সাহেবের কবরস্থান বর্তমান। এটি হিন্দু-মুসলমান নির্বিশেষে সকল মানুষের তীর্থস্থান। পুরুষ, নারী এমনকি হিজড়া সম্প্রদায়ের মানুষেরা এখানে মানতের জন্য আসেন; তবে মহিলা ও হিজড়ারা মাজারে প্রবেশ করে না, পাশের জানালায় ধূপ-বাতি দেয়। গাজীকে জিন্দা পীর হিসাবে মানা হয়। ৭ই আষাঢ় পীরের মৃত্যুর দিন স্মরণ করে প্রতি বছর একসপ্তাহ ধরে বিশেষ উৎসব ও মেলা হয়। এছাড়া, ১৭ই শ্রাবণ থেকে উদযাপিত বিশেষ উৎসবে অনেক লোকসমাগম হয়। এইসময় নানা ইসলামিক গজল, কাওয়ালি, সুফি তারানা গাজীপীরের উদ্দেশ্যে গাওয়া হয়ে থাকে।
গাজীবাবার অলৌকিক ক্ষমতা সম্বন্ধে এখানে নানা প্রবাদ প্রচলিত আছে। একটি জনশ্রুতি অনুসারে, একবার এই অঞ্চলে খরা হওয়ায় লোকেরা গাজীবাবাকে বৃষ্টি আনিয়ে দিতে বলেন। গাজীবাবা সেই অনুরোধে সমাধিস্থ হন। তারপর একজন পাঠান মুসলমান গাজীবাবার সঙ্গে দেখা করতে এসে তাকে মৃত ভেবে ছুঁয়ে ফেলেন। তৎক্ষণাৎ দৈববাণী হয় যে, তিনি মৃত ছিলেন না, সমাধিস্থ ছিলেন। কিন্তু স্পর্শদোষ ঘটায় তার আত্মা পর্দানশীন হয় এবং যে কেউ ভাসাপুকুরে শিরনি দিয়ে মানত করলে তা পূরণ হবে। সেই দিনটি ছিল বাংলা বর্ষপঞ্জীর ৭ই আষাঢ়, অম্বুবাচী। সেই থেকে ঐ তারিখে এখানে তিনদিনের গাজীবাবার জাত বা মেলা, এবং ৪১ দিনের দিন ১৭ই শ্রাবণ উরস অনুষ্ঠান পালিত হয়।
উৎসবের দিনগুলিতে জিয়ারতের সময় বারুইপুরের রায়চৌধুরী জমিদারবাড়ি থেকে আনা শিরনি, বাতি-আতর সর্বপ্রথমে গাজী পীরকে উৎসর্গ করা হয়। কথিত আছে, রায়চৌধুরী পরিবারের প্রতিষ্ঠাতা মদনমোহন রায়কে নবাব মুর্শিদকুলি খাঁর খাজনার দায় থেকে উদ্ধার করেছিলেন পীর বড়খাঁ গাজী। মেদিনীমল্ল পরগণার জমিদারি পেয়ে রায়চৌধুরীরা গাজীকে এখানে পীরোত্তর সম্পত্তি দান করেন। এখানে হিন্দুদের মতো মুসলমানদেরও গোমাংস-ভক্ষণ একেবারে নিষিদ্ধ।
এখানকার ভাসাপুকুর বা মক্কাপুকুরে নরনারীরা শিরনি হিসাবে ফুল-বাতাসা ভাসায়। যার হাতে শিরনি পুনরায় ভেসে আসে, তার মানত অচিরেই পূর্ণ হবে বলে ধরা হয়। এছাড়া, সন্তানের মানতকারীরা সন্তান হলে কচি শিশুকে সাজিয়ে ফুল-আতর দিয়ে মাটির হাড়িতে পুকুরের জলে ভাসিয়ে দেয় এবং বিশ্বাসমতো বাচ্চা হাড়িসহ আপনজনের কাছে শেষমেশ ফিরে আসে প্রতিবার।
জাতীয় তৌহিদ জামাত
জাতীয় তৌহিদ জামাত  (National Thowheeth Jama'ath)(جماعة التوحيد الوطنية) (এনটিজে) শ্রীলঙ্কাভিত্তিক একটি সন্ত্রাসবাদী গোষ্ঠী, যারা ২০১৯ সালে শ্রীলঙ্কা ইস্টার সানডে বোমা হামলার সাথে জড়িত। ধারণা করা হচ্ছে যে, সংগঠনটির সাথে সন্ত্রাসবাদী সংগঠন আইএসের সম্পর্ক বিদ্যমান।
লক্ষ্য
সন্ত্রাসবাদী গোষ্ঠীটি ইসলামি মতাদর্শে বিশ্বাসী বলে প্রচার করে থাকে। আন্তর্জাতিক সন্ত্রাসবাদ গবেষণা কেন্দ্রের পরিচালক অ্যানি স্পেকহার্ড বলেছেন যে, সংগঠনটি আন্তর্জাতিক সন্ত্রাসবাদের ঢেউ শ্রীলঙ্কার উপকূলে আনতে চায় এবং সন্ত্রাসবাদী গোষ্ঠীটি শ্রীলঙ্কার সমাজে বিভাজন ও ভীতিসঞ্চার করতে চায়।
ইতিহাস
জাতীয় তৌহিদ জামাত ২০১৬ সালের দিকে অরাজনৈতিক সংগঠন শ্রীলঙ্কান তৌহিদ জামাত (এসএলটিজে) থেকে আলাদা হয়ে নতুন সংগঠন গঠন করে বলে বিশ্বাস করা হয়। জাতীয় তৌহিদ জামাত শিশুদেরকে চরমপন্থায় দীক্ষাদান করার জন্য এবং ২০১৬ সালে শ্রীলঙ্কার বৌদ্ধ ভিক্ষুদের সাথে সংঘর্ষে লিপ্ত হবার জন্য দেশটির মুসলিম নেতৃবৃন্দ কর্তৃক নিন্দিত হয়েছিল।
জাতীয় তৌহিদ জামাতের নেতা জাহরান হাশিম নামের এক ব্যক্তিকে ২০১৯ সালে শ্রীলঙ্কায় বোমা হামলার মূল হোতা বলে সন্দেহ করা হচ্ছে, যিনি সামাজিক যোগাযোগমাধ্যমে অমুসলিমদের বিরুদ্ধে বিদ্বেষমূলক মন্তব্য ও ভিডিও প্রচার করতেন।  তিনি শাংরি লা হোটেলে আত্মঘাতী হামলার সময় নিহত হয়েছেন বলে জানিয়েছেন শ্রীলঙ্কার প্রেসিডেন্ট মাইথ্রিপালা সিরিসেনা।
২০১৯-এ শ্রীলঙ্কায় বোমা হামলা
২০১৯ সালে শ্রীলঙ্কায় বোমা হামলা সংগঠিত হবার দশ দিন আগে দেশটির এক পুলিশ কর্মকর্তা ঊর্ধ্বতন কর্তৃপক্ষকে এনটিজের গির্জায় হামলার সম্ভাবনা সম্পর্কে অবহিত করেছিলেন। তার প্রতিবেদনে বলা হয়েছিল যে, এনটিজে বিখ্যাত গির্জা ও কলম্বোর ভারতীয় হাইকমিশন লক্ষ্য করে আত্মঘাতী বোমা হামলার পরিকল্পনা করছে। দেশটির প্রধানমন্ত্রী রনিল বিক্রমসিংহ মন্তব্য করেছেন যে, সরকারি কর্মকর্তারা এই বিষয়ে কোন 'প্রতিবেদন' পান নি যে, যাতে তারা 'অধিকতর সতর্কতা গ্রহণ করতে পারেন।'
সন্ত্রাসী হামলার পর দেশটির স্বাস্থ্যমন্ত্রী রাজিথা সেনারত্নে ২২ এপ্রিলে সংবাদ সম্মেলনে নিশ্চিত করেন যে, সন্ত্রাসী হামলার সাথে জাতীয় তৌহিদ জামাত যুক্ত এবং সন্ত্রাসীগোষ্ঠীটির সাথে বিদেশি সংগঠনের যোগসূত্র আছে বলে সন্দেহ করা হচ্ছে। অপরদিকে, আইএসের হামলাটির দায় স্বীকার করেছে।
বাইয়া পাতারাইয়া
বাইয়া পাতারাইয়া (জর্জিয়ান: ბაია პატარაია জন্ম ১৯৮২) হচ্ছেন জর্জিয়ার একজন নেতৃস্থানীয় নারীবাদী কর্মী এবং মানবাধিকার আইনজীবী। তিনি সাপারি নামক নারী অধিকার সংগঠনের পরিচালক।
প্রাথমিক জীবন এবং শিক্ষা
তিনি তিবিলিসি স্টেট ইউনিভার্সিটিতে আন্তর্জাতিক আইন ও অর্থনীতি অধ্যয়ন করেন, ২০০৪ সালে স্নাতক হন, তারপর ২০০৬ সালে হাঙ্গেরির কেন্দ্রীয় ইউরোপীয় বিশ্ববিদ্যালয় থেকে মানবাধিকার আইনে স্নাতকোত্তর ডিগ্রি অর্জন করেন।
কর্মজীবন এবং সক্রিয়তা
পাতারাইয়া ২০১২ সাল থেকে তার দেশের নারীবাদী আন্দোলনে নেতা হিসেবে ব্যাপকভাবে জড়িত ছিলেন, যখন তিনি ইন্ডিপেন্ডেন্ট গ্রুপ অফ ফেমিনিস্টস এর সাথে সংগঠিত হতে শুরু করেন।   তার নিজের বিবরণ অনুসারে, জর্জিয়ার প্রথম দিকের এক্টিভিস্টরা নিজেদের "নারীবাদী" হিসেবে স্পষ্টভাবে বর্ণনা করেনি, কিন্তু ২০১০-এর দশকের শুরুতে তা পরিবর্তিত হয়। ২০১৪ সালে তিনি গার্হস্থ্য সহিংসতার আপাত বৃদ্ধি তে সাড়া দিয়ে ফেমিসাইডের বিরুদ্ধে একটি জাতীয় প্রচারণার নেতৃত্ব দেন। তিনি হিউম্যান রাইটস হাউস তিবিলিসির চেয়ার এবং আধা-আনুষ্ঠানিক জর্জিয়ান মহিলা আন্দোলনের প্রতিষ্ঠাতা।
সমালোচকরা ফেডারেল সরকারে তার পূর্ব কাজের কারণে একজন সক্রিয় কর্মী হিসেবে পাতারাইয়াকে স্বাধীনতা নিয়ে প্রশ্ন তুলেছে, কিন্তু তিনি যুক্তি দিয়েছেন যে এই অভিজ্ঞতা তাকে আরও কার্যকর উকিল করে তুলেছে। তিনি তার কাজের জন্য প্রাণনাশের হুমকি এবং রাস্তায় হয়রানির লক্ষ্যও হয়েছেন।
আজাদ কাশ্মীর
পাকিস্তান আজাদ কাশ্মীর (آزاد جموں و کشمیر) অঞ্চলটি কার্যত ভারতের দখলকৃত জম্মু ও কাশ্মীর রাজ্যের(কাশ্মীরের) একটি অঞ্চল। এই অঞ্চলের দক্ষিণে পাকিস্তানের পাঞ্জাব প্রদেশ, পশ্চিমে খাইবার পাখতুনখোয়া প্রদেশ, উত্তরে গিলগিত-বালতিস্তান প্রদেশ এবং পূর্বে ভারতের দখলকৃত জম্মু ও কাশ্মীর রাজ্য অবস্থিত।
পূর্বতন দেশীয় রাজ্য কাশ্মীরের এক অংশ উত্তর-কারাকোরাম ভূমিভাগ চীনের হাতে অর্পণ করা হয়েছে। অবশিষ্ট অঞ্চল দুই ভাগে বিভক্ত: উত্তর অঞ্চল ও পাক অধিকৃত কাশ্মীর। এই অঞ্চলের অধিকার নিয়ে ১৯৪৭ সালে দুই দেশের মধ্যে একটি যুদ্ধ সংঘটিত হয়। এই অঞ্চলটিকে ভারত পাকিস্তান-অধিকৃত কাশ্মীর নামে চিহ্নিত করে।
ভূগোল
আজাদ জম্মু ও কাশ্মীরের উত্তর অংশ হিমালয়ের নিম্নাঞ্চল নিয়ে গঠিত, যার মধ্যে রয়েছে জমগড় বিন্দু (৪,৭৩৪ মিটার বা ১৫,৫৩১ ফুট)। তবে, নীলাম উপত্যকার হ্যারি পর্বত বিন্দু হল এই রাজ্যের সর্বোচ্চ বিন্দু। আজাদ কাশ্মীরের বৈশিষ্ট্য হল এটি উর্বর, সবুজ ও পর্বতসমৃদ্ধ উপত্যকা, যা এই অঞ্চলকে উপমহাদেশের অন্যতম সুন্দর অঞ্চল করে তুলেছে।
এই অঞ্চলে শীত ও গ্রীষ্ম দুই সময়েই বৃষ্টিপাত হয়। মুজাফফারাবাদ ও পাট্টান হল পাকিস্তানের সবচেয়ে শীতলতম স্থান। সমগ্র অঞ্চলজুড়ে গড় বৃষ্টিপাত ১,৪০০ মিলিমিটার ছাড়িয়ে যায়, যা মুজাফফরবাদের নিকটবর্তী স্থানে সর্বাধিক গড় বৃষ্টিপাত। গ্রীষ্মকালে প্রচুর বৃষ্টিপাত ও বরফ গলার কারণে ঝিলাম ও লিপা নদীতে মৌসুমী বন্যা দেখা দেয়।
জলবায়ু
ভিম্বার, মিরপুর ও কোটলি জেলাসহ আজাদ কাশ্মীরের দক্ষিণাঞ্চলে গ্রীষ্মকালে অত্যন্ত গরম এবং শীতকালে মাঝারি ঠান্ডা আবহাওয়া থাকে। বেশিরভাগ বৃষ্টি বর্ষা আবহাওয়ায় হয়ে থাকে।
ইতিহাস
কাশ্মীরের রাজা তাদের বিরুদ্ধে যুদ্ধ শুরু করলেও গভর্নর-জেনারেল লর্ড মাউন্টব্যাটেনের কাছে সহায়তা চাইলেন। কাশ্মীরের রাজা ভারতভুক্তির পক্ষে স্বাক্ষর করবেন, এই শর্তে মাউন্টব্যাটেন কাশ্মীরকে সাহায্য করতে রাজি হন। ১৯৪৭ সালের ২৬ অক্টোবর হরি সিং কাশ্মীরের ভারতভুক্তির চুক্তিতে সই করেন। ২৭ অক্টোবর তা ভারতের গভর্নর-জেনারেল কর্তৃক অনুমোদিত হয়। চুক্তি সই হওয়ার পর, ভারতীয় সেনা কাশ্মীরে প্রবেশ করে অনুপ্রবেশকারীদের সঙ্গে যুদ্ধে লিপ্ত হয়। ভারত বিষয়টি রাষ্ট্রসংঘে উত্থাপন করে। রাষ্ট্রসংঘ ভারত ও পাকিস্তানকে তাদের অধিকৃত এলাকা খালি করে দিয়ে রাষ্ট্রসংঘের তত্ত্বাবধানে গণভোটের প্রস্তাব দেয়। ভারত প্রথমে এই প্রস্তাবে সম্মত হয়েছিল। কিন্তু ১৯৫২ সালে জম্মু ও কাশ্মীরের নির্বাচিত গণপরিষদ ভারতভুক্তির পক্ষে ভোট দিলে ভারত গণভোটের বিপক্ষে মত দেয়। ভারত ও পাকিস্তানে রাষ্ট্রসংঘের সামরিক পর্যবেক্ষক গোষ্ঠী উভয় রাষ্ট্রের মধ্যে যুদ্ধবিরতি তত্ত্বাবধানে আসে। এই গোষ্ঠীর কাজ ছিল, যুদ্ধবিরতি লঙ্ঘনের অভিযোগগুলি খতিয়ে দেখা ও তদন্তের রিপোর্ট প্রত্যেক পক্ষ ও রাষ্ট্রসংঘের মহাসচিবের কাছে জমা দেওয়া। যুদ্ধবিরতির শর্ত হিসেবে কাশ্মীর থেকে উভয় পক্ষের সেনা প্রত্যাহার ও গণভোটের প্রস্তাব দেওয়া হয়। কিন্তু ভারত গণভোটে অসম্মত হয় এবং এজন্য পাকিস্তান সেনা প্রত্যাহারে অসম্মত হয়। ভারত গণভোট আয়োজনে অসম্মত হয় এজন্য যে, এটা নিশ্চিত ছিল যে গণভোটে মুসলিম অধ্যুষিত কাশ্মীরের বেশিরভাগ ভোটারই পাকিস্তানের পক্ষে ভোটদান করবেন ও এতে কাশ্মীরে ভারত ত্যাগের আন্দোলন আরো বেশি জোড়ালো হবে।
মুসলিম প্রধান কাশ্মীর ও অন্যান্য কারণকে কেন্দ্র করে ভারত ও পাকিস্তানের মধ্যে কূটনৈতিক সম্পর্ক খারাপ হয়। এরপর ১৯৬৫ সালের ভারত-পাকিস্তান যুদ্ধ ও ১৯৯৯ সালের কার্গিল যুদ্ধ হয়।
প্রশাসনিক বিভাজন
এটি ৩টি বিভাগে বিভক্ত। উত্তরে মুজাফ্ফরাবাদ, মধ্যভাগে পুঞ্চ এবং দক্ষিণভাগে মিরপুর, যা দশটি জেলায় বিভক্ত।
আইসক্রিম
ইতিহাস
আইসক্রিম একটি জনপ্রিয় খাবার। আইসক্রিমের জন্মস্থান চিনে। ইতালীয় পর্যটক মার্কো পোলো আইসক্রিম তৈরির কৌশলটি চিন থেকে ইউরোপে নিয়ে আসেন। তৎকালীন সময়ে কুবলাই খানের লোকেরা ঠেলাগাড়ি করে জমাট দুধের খাবার বিক্রি করতো। মার্কো পোলো খাবারটি খেয়ে পছন্দ করেন এবং এর কৌশল শিখে নেন। এই খাবারটির নাম পরে হয় আইসক্রিম। ১৫৩৩ সালে আইসক্রিম ইতালি থেকে প্রথম ফ্রান্সে আসে এবং সেখান থেকে পরে যায় ইংল্যান্ডে। এরপর আমেরিকাসহ পৃথিবীর বিভিন্ন দেশে আইসক্রিম ছড়িয়ে পড়ে। ১৯০০ সাল হতে আইসক্রিমের বাণিজ্যিক উৎপাদন শুরু হয়।
উপাদান
আইসক্রিম একটি দুগ্ধজাত খাদ্য। উপযুক্ত উপাদানের পাস্তুরিত মিশ্রণকে জমাট বাঁধিয়ে আইসক্রিম উৎপন্ন করা হয়। আইসক্রিমের মধ্যে দুগ্ধ চর্বি, দুগ্ধজাত উপাদান ছাড়াও চিনি, ভুট্টার সিরাপ, জল, সুস্বাদু ও সুগন্ধিকারক বস্তু যেমন চকলেট, ভ্যানিলা, বাদাম, ফলের রস ইত্যাদি যোগ করা হয়। হিমায়ন প্রক্রিয়ার সময় যে বায়ু একত্রীভূত করা হয় সে বায়ুও আইসক্রিমের গুরুত্বপূর্ণ উপাদান।
প্রস্তুত প্রণালী
প্রথমে একটি  সসপ্যানে দুগ্ধ চর্বি (ক্রিম), দুধ, চিনি এবং সামান্য লবণ ভালো করে মিশিয়ে নিন। এরপর মিশ্রণটি গ্যাসে বসিয়ে মাঝারি আঁচে গরম করুন। যতক্ষণ না চিনি দ্রবীভূত হয় এবং মিশ্রণটি উষ্ণ হয় ততক্ষণ মাঝে মাঝে নেড়েচেড়ে নিন, কিন্তু ফুটিয়ে নেবেন না। এরপর চুলা থেকে প্যানটি নামিয়ে নিন এবং ভ্যানিলা নির্যাস যোগ করে নেড়েচেড়ে নিন। এবার মিশ্রণটিকে ঘরের তাপমাত্রায় ঠান্ডা হতে দিন, তারপর কমপক্ষে ২ ঘন্টা বা সারারাত ফ্রিজে ঢেকে রাখুন।
এরপর একটি আইসক্রিম মেকারে মিশ্রণটি ঢেলে দিন এবং প্রস্তুতকারকের নির্দেশ অনুসারে (সাধারণত প্রায় ২০-৩০ মিনিটের জন্য) মিশ্রণটি মন্থন করেন নিন। আইসক্রিম ঘন এবং ক্রিমি না হয়ে আসলে অন্য একটি পাত্রে স্থানান্তর করুন এবং কমপক্ষে ২ ঘন্টার জন্য ফ্রিজে জমিয়ে নিন। এরপর আনন্দের সাথে পরিবেশন করুন।
বঙ্গমাতা অনূর্ধ্ব-১৯ নারী আন্তর্জাতিক গোল্ডকাপ
বঙ্গমাতা অনূর্ধ্ব–১৯ আন্তর্জাতিক নারী গোল্ডকাপ হচ্ছে বাংলাদেশ ফুটবল ফেডারেশন (বাফুফে) কর্তৃক শেখ মুজিবুর রহমানের স্ত্রী শেখ ফজিলাতুন্নেসা মুজিবকে উৎসর্গ হিসেবে আয়োজিত একটি আন্তর্জাতিক ফুটবল প্রতিযোগিতা।
তথ্যসূত্র
<references group="" responsive="1">
দীপক রাভা
দীপক রাভা আসামের ভারতীয় জনতা পার্টির রাজনীতিবিদ। তিনি দুধনাই আসন থেকে ২০১৬ সালে আসাম বিধানসভা নির্বাচনে নির্বাচিত হয়েছিলেন।
ছিলিমপুর ইউনিয়ন
ছিলিমপুর ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত। এটি টাঙ্গাইল শহরের ৮ কিলোমিটার দক্ষিণে অবস্থিত।
জনসংখ্যাতত্ত্ব
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, ছিলিমপুর ইউনিয়নের মোট জনসংখ্যা ২০,৭৯৪ জন। এই ইউনিয়নে মোট ঘরসংখ্যা ৪৮৩৭ টি।
শিক্ষা
ছিলিমপুর ইউনিয়নের গড় সাক্ষরতার হার শতকরা ৪৬.৪ ভাগ (পুরুষ-৫০.৩%, মহিলা-৪২.৯%)।
পামোলিভ (মার্কা)
পামোলিভ (ইংরেজি:Palmolive) ট্রেডমার্কের পণ্যগুলি মার্কিন কোম্পানি কোলগেট-পামোলিভ দ্বারা উৎপাদিত। পামোলিভ নামটির উৎপত্তি ১৮৯৮ সালে এবং কোম্পানিটি বিভিন্ন দেশে পণ্য বিক্রি করে। পণ্যগুলির মধ্যে অন্তর্ভুক্ত সাবান, শ্যাম্পু, চুলের কন্ডিশনার, শরীর ধৌত এবং হাত ধৌত করার তরল। এছাড়াও কিছু দেশে পণ্যের তালিকায় থালাবাসন ধৌত করার তরলও অন্তর্ভুক্ত।
ইতিহাস
এটি ১৮৬৪ সালে প্রতিষ্ঠিত হয়। বি. জে. জনসন সাবান কোম্পানি ১৮৯৮ সালে পাম ও অলিভ তেল দিয়ে পামোলিভ সাবান উৎপাদন শুরু করে, উক্ত সূত্রটি কোম্পানির দ্বারা তৈরি করা হয়েছিল। ১৯২৮ সালে কোলগেট এবং পালমোলিভ কোম্পানি একত্রিত হয়। ১৯৫৩ সালে কোম্পানিটি যৌথ উদ্যোগের কোম্পানিতে পরিণত হয়ে কোলগেট-পালমোলিভ কোম্পানি নাম ধারন করে।
আমাদি ইউনিয়ন
আমাদি ইউনিয়ন বাংলাদেশের খুলনা জেলার কয়রা উপজেলার অন্তর্গত একটি ইউনিয়ন।
ওয়ার্ড সমূহ
আমাদি ইউনিয়নে ৯টি ওয়ার্ড রয়েছে।
অবস্থান ও আয়তন
আমাদি ইউনিয়ন এর আয়তন ১০২৫৫ একর।
আমাদি ইউনিয়নের উত্তরে চাঁদখালী ইউনিয়ন, দক্ষিণে কয়রা নদী, পূর্বে মহেশ্বরীপুর ইউনিয়ন এবং পশ্চিমে কপোতাক্ষ নদ অবস্থিত।
সাম রঙ্গাং
সাম রঙ্গাং হলেন আসামের ভারতীয় জনতা পার্টির রাজনীতিবিদ। তিনি ২০১৬ সালে দিফু আসন থেকে আসাম বিধানসভা নির্বাচনে নির্বাচিত হয়েছিলেন।  তিনি কারবি আংলং স্বায়ত্তশাসিত কাউন্সিলের প্রাক্তন প্রধান নির্বাহী সদস্য।
এম-৫৬ (১৯১৯-১৯৫৭ মিশিগান হাইওয়ে)
এম-৫৬ (১৯১৯-১৯৫৭ মিশিগান হাইওয়ে) যুক্তরাষ্ট্রের মিশিগান এ অবস্থিত, একটি রাজ্য মহাসড়ক। এম-৫৬, ১৬.৪২৬ মাইল লম্বা। রাস্তাটি দক্ষিণের ইউএস ২৪ থেকে শুরু হয়ে, উত্তরের  ইউএস ২৫  এ গিয়ে শেষ হয়। এম-৫৬ , ১৯১৯ সালে তৈরী করা হয়।  রাস্তাটি ১৯৫৭ সাল অবধি বিদ্যমান ছিল।
রাস্তার বিবরণ
এম-৫৬, ১৬.৪২৬ মাইল লম্বা। রাস্তাটি দক্ষিণের ইউএস ২৪ থেকে শুরু হয়ে, উত্তরের ইউএস ২৫  এ গিয়ে শেষ হয়। এম-৫৬ , ১৯১৯ সালে তৈরী করা হয়।
ইতিহাস
এম-৫৬, ১৯১৯ সালে তৈরী করা হয়। রাস্তাটি ১৯৫৭ সাল অবধি বিদ্যমান ছিল।
হরিয়ানা বিধানসভা
ডান|থাম্ব|284x284পিক্সেল| হরিয়ানা বিধানসভা কেন্দ্রগুলি, হলুদ চিহ্নিতগুলো সংরক্ষিত নির্বাচনী এলাকা। হরিয়ানা বিধানসভা হল ভারতের হরিয়ানা রাজ্যের এককক্ষ বিশিষ্ট রাজ্য আইনসভা।
রাজ্যের রাজধানী চণ্ডীগড়ে বিধানসভা ভবন অবস্থিত। বিধানসভায় ৯০ জন সদস্য রয়েছে, যারা একক আসন থেকে সরাসরি নির্বাচিত হন। অফিসের মেয়াদ পাঁচ বছর।
ইতিহাস
১৯৬৬ সালে পাঞ্জাব পুনর্গঠন আইন, ১৯৬৬ দ্বারা, রাজ্যটি পাঞ্জাব রাজ্যের অংশ থেকে তৈরি করা হয়েছিল। এই সভায় প্রাথমিকভাবে ৫৪ টি আসন ছিল, দশটি তফসিলি উপজাতি জন্য সংরক্ষিত, এটি ১৯৬৭ সালের মার্চ মাসে ৮১টি আসন এবং ১৯৭৭ সালে ৯০টি (১৭টি সংরক্ষিতসহ) আসনে উন্নীত হয়েছিল। ১৯৭৭ সালে সর্বকালের সবচেয়ে বেশি আসন জিতেছিল জনতা পার্টি ৯০টি আসনের মধ্যে ৭৫টিতে জয়লাভ করেছিল। যখন ১৯৭৫-৭৭ সালেভারতীয় জাতীয় কংগ্রেসের (আইএনসি) ইন্দিরা গান্ধীর জরুরি অবস্থা এর পরে। আইএনসি জিতেছিল মাত্র ৩ টি আসন, বিশাল হরিয়ানা পার্টি এবং স্বতন্ত্র প্রার্থীরা প্রত্যেকে ৫টি করে আসন পেয়েছিল।
১৯৬৬ সালে হরিয়ানা গঠনের পর থেকে রাষ্ট্র রাজনীতি জঘন্যভাবেস্বজনপ্রীতি দ্বারা প্রভাবিত হয় ওঠে। ৫টি রাজনৈতিক বংশ এর মধ্যে লাল ত্রয়ী (দেবী লাল, বানসি লাল এবং ভজন লাল) পাশাপাশি হুদা বংশ এবং রাও বিরেন্দর বংশ। ১৯৬৭ সালে গয়া লালের নামে কুখ্যাত আয়া রাম গয়া রামের রাজনীতি হ'ল অল্প সময়ের মধ্যেই ঘনঘন ফ্লোর-ক্রসিং, টার্নকোটিং, দল পরিবর্তন এবং রাজনৈতিক ঘোড়া বাণিজ্যের সাথে হরিয়ানা জড়িয়ে যায়।
২০০০-এ জনসংখ্যা অনুযায়ী দেশসমূহের তালিকা
thumb|400px|২০০০ সালের জনসংখ্যা অনুযায়ী দেশসমূহের মানচিত্র (জাতিসংঘের তথ্য মতে)
এই নিবন্ধটি ২০০০ সালের জনসংখ্যা অনুযায়ী দেশসমূহের তালিকা। এখানে ২০০০ সালের শুরুতে জনসংখ্যার ভিত্তিতে বিশ্বের দেশসমূহের তালিকা দেয়া হয়েছে।
এই তালিকাটি ক্ষেত্র ভিত্তিতে "দেশ"-এর সংজ্ঞা গ্রহণ করে। এখানে যুক্তরাজ্যকে একটি একক দেশ হিসাবে বিবেচিত করা হয়েছে এবং নেদারল্যান্ডস রাজ্য-এর অন্তর্ভুক্ত দেশগুলিকে পৃথকভাবে বিবেচিত করা হয়েছে।
মৃণাল সাইকিয়া
মৃণাল সাইকিয়া (জন্ম: ২৮ জুলাই ১৯৬৬, গোলাঘাট, আসাম) হলেন আসামের ভারতীয় জনতা পার্টির থেকে রাজনীতিবিদ। তিনি ২০১৬ সালে খুতটাই আসন থেকে আসাম বিধানসভা নির্বাচনে নির্বাচিত হয়েছিলেন।
গুগল (সংখ্যা)
আন্তর্জাতিক ইন্টারনেট সার্চ ইঞ্জিন গুগ্‌ল (Google)-এর নামটি এই শব্দ থেকেই নেয়া হয়েছে। গুগ্‌লের অন্যতম প্রতিষ্ঠাতা ল্যারি পেজ তার স্কুল জীবন থেকেই গণিতের গুগল শব্দটি দেখে বেশ আগ্রহ বোধ করেছিলেন। স্কুল জীবনে বন্ধুরা মিলে এই নামটিকে পছন্দ করেন। কিন্তু বানান ভুল করে তারা googol-এর বদলে google লিখেন।
গুগলকে এভাবে প্রকাশ করা যায়:
দেশি উর্তি
দেশি উর্তি (বৈজ্ঞানিক নাম: Chagunius chagunio) (ইংরেজি: Chaguni) হচ্ছে Cyprinidae পরিবারের চেগুনিয়াস গণের একটি স্বাদুপানির মাছ।
বর্ণনা
মাথা চাপা ও পার্শ্বদিকে চ্যাপ্টা। উদর বেশ গোলাকার। তুন্ড ঝুলন্ত, খাঁজ দ্বার একটি কেন্দ্রীয় ও দুটি পার্শ্বিয় লোবে বিভক্ত।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
অশ্বিনী রায় সরকার
অশ্বিনী রায় সরকার আসামের ভারতীয় জনতা পার্টির রাজনীতিবিদ। তিনি ২০১৬ সালে গোলাকগঞ্জ আসন থেকে আসাম বিধানসভা নির্বাচনে নির্বাচিত হয়েছিলেন।
কাকুয়া ইউনিয়ন
কাকুয়া ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত। এটি টাঙ্গাইল শহরের ১২ কিলোমিটার উত্তর-পশ্চিমে যমুনা নদীর অবস্থিত।
জনসংখ্যাতত্ত্ব
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, কাকুয়া ইউনিয়নের মোট জনসংখ্যা ৩৭,২৬০ জন। এই ইউনিয়নে মোট ঘরসংখ্যা ৫৬১৪ টি।
শিক্ষা
কাকুয়া ইউনিয়নের গড় সাক্ষরতার হার শতকরা ৩১.৮ ভাগ (পুরুষ-৩৫.৪%, মহিলা-২৮%)।
দুয়ারীপাড়া সরকারি কলেজ
দুয়ারীপাড়া সরকারি কলেজ বাংলাদেশের ঢাকা জেলার পল্লবী থানার অন্তর্গত একটি সরকারি শিক্ষা প্রতিষ্ঠান।
ইতিহাস
সম্পূর্ণ সরকারি ভাবে প্রতিষ্ঠিত এই কলেজটি ২০১৮ সালের জুলাই থেকে্ এর শিক্ষা কার্য়ক্রম আরম্ভ করে।
মঙ্গোলিয় উইকিপিডিয়া
মঙ্গোলিয় উইকিপিডিয়া (Монгол Википедиа) হচ্ছে অনলাইন বিশ্বকোষ উইকিপিডিয়ার মঙ্গোলিয় ভাষার সংস্করণ। ২০০৪ সালে যাত্রা শুরু হয় এই উইকিপিডিয়ার এবং September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে এবং সর্বমোট সম্পাদনা সংখ্যা টি।
উপভাষা
মঙ্গোলিয় ভাষার অনেক উপভাষা রয়েছে। বেশ কয়েকজন উইকিপিডিয়ান বিভিন্ন মঙ্গোলিয় উপভাষা যেমন বুরিয়াত ভাষা, কলমিক ভাষা ইত্যাদি ভাষাতে নিবন্ধ তৈরী করেছেন এই উইকিপিডিয়ায়।
পথচলা
মংগোলিয় উইকিপিডিয়ার সম্রৃদ্ধি বেশ ধীর গতিত্র হয়েছে।
সিটি পলিটেকনিক ইনস্টিটিউট
সিটি পলিটেকনিক ইনস্টিটিউট, খুলনা বাংলাদেশে খুলনায় অবস্থিত বৃহত্তম এবং প্রথম বেসরকারি পলিটেকনিক ইনস্টিটিউট।
ইতিহাস
২০০৩ এর প্রথম দিকে, ফোর্ড ফাউন্ডেশনটি বাংলাদেশ কারিগরি শিক্ষা বোর্ড-এর পাঠ্যক্রমের উপর ভিত্তি করে ৪ বছরের দীর্ঘ কোর্সসহ সিটি পলিটেকনিক ইনস্টিটিউট, খুলনা প্রতিষ্ঠা করে।
অনুষদ এবং বিভাগ
এই প্রতিষ্ঠান বাংলাদেশ কারিগরি শিক্ষা বোর্ডের অধীনে প্রকৌশল ডিপ্লোমা, টেক্সটাইল প্রযুক্তির ডিপ্লোমা এবং ছয় মাসের সংক্ষিপ্ত কোর্স প্রদান করে।
সাফ মহিলা চ্যাম্পিয়নশিপ
সাফ সদস্য দেশ সমূহ হচ্ছে- বাংলাদেশ, ভুটান, ভারত, মালদ্বীপ, নেপাল, পাকিস্তান ও শ্রীলঙ্কা। এটি প্রতি দুই বছর অন্তর অনুষ্ঠিত হয়।
এ যাবত সাফ মহিলা চ্যাম্পিয়নশিপের ৬টি প্রতিযোগিতার মধ্যে ১টিতে ফাইনালে নেপালকে পরাজিত করে বাংলাদেশ  চ্যাম্পিয়ন হয়েছে এবং বাকী ৫টিতে ফাইনালে চার বার নেপালকে এবং একবার বাংলাদেশকে পরাজিত করে ভারত চ্যাম্পিয়ন হয়েছে।
পুংলী নদী
পুংলী নদী বাংলাদেশের উত্তর-কেন্দ্রীয় অঞ্চলের টাঙ্গাইল জেলার একটি নদী। নদীটির দৈর্ঘ্য ৩৯ কিলোমিটার, গড় প্রস্থ ১৩০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পুংলী নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৩৮।
কুদরতুল্লাহ মন্ডল
কুদরতুল্লাহ মন্ডল বাংলদেশের ময়মনসিংহ জেলার রাজনীতিবিদ, মুক্তিযুদ্ধের সংগঠক ও ময়মনসিংহ-৯ আসনের সাবেক সংসদ সদস্য।
রাজনৈতিক জীবন
কুদরতুল্লাহ মন্ডল ময়মনসিংহ জেলার মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে ময়মনসিংহ-৯ আসন থেকে সংসদ সদস্য নির্বাচিত হয়েছিলেন।
পদার্থ তরঙ্গ
পদার্থ তরঙ্গ বা ম্যাটার ওয়েভ হলো কোয়ান্টাম বলবিদ্যার একটি কেন্দ্রীয় অংশ। ইহা, তরঙ্গ-কণা দ্বৈততার একটি উদাহরণ। সকল পদার্থই তরঙ্গের মত ব্যবহার প্রদর্শন করে। যেমন, একটি ইলেক্ট্রনের মরীচিকে (বীম) আলোর মরীচি বা জলের তরঙ্গের মত অপবর্তিত করা সম্ভব। যদিও, বেশীরভাগ ক্ষেত্রেই তরঙ্গ দৈর্ঘটি এত ছোট হয় যে প্রতিদিনের কাজকর্মে কোনো কার্যকর প্রভাব ফেলে না। তাই, সাধারণ আকৃতির বস্তু যেমন টেনিস বল বা মানুষের সহ আমাদের সাধারণ জীবনের সাথে পদার্থ তরঙ্গ সম্পর্কিত নয়।
১৯২৪ সালে লুই দ্য ব্রোয়ি, পদার্থ, তরঙ্গের মত ব্যবহার করে, এমন ধারণার প্রস্তাবনা করেন। একে দ্য ব্রোয়ি প্রকল্পও বলা হয়। পদার্থ তরঙ্গকে দ্য ব্রোয়ি তরঙ্গ বলা হয়।
দ্য ব্রোয়ি তরঙ্গ দৈর্ঘ্য,
, একটি বৃহৎ কণার (অর্থাৎ ভর সম্পন্ন কণা, ভরহীন কণার বিপরীত) সাথে জড়িত তরঙ্গ দৈর্ঘ্য যা এর ভরবেগ,
p
, এর সাথে প্ল্যাঙ্কের ধ্রুবক,
h
, দ্বারা সম্পর্কীতঃ
জর্জ প্যাজেট টমসনের পাতলা ধাতব অপবর্তন পরীক্ষণের মাধ্যমে ও স্বাধীনভাবে ডেভিসন-জার্মার পরীক্ষার মাধ্যমে প্রথম পদার্থের তরঙ্গের মত বৈশিষ্ট্য পরীক্ষামূলকভাবে দেখানো হয় এবং উভয় ক্ষেত্রেই একাজে ইলেক্ট্রন ব্যবহৃত হয়। অন্যান্য মৌলিক কণা, নিরপেক্ষ পরমাণু এমনকি অণুর ক্ষেত্রেও এটি প্রতিপন্ন হয়েছে।
ঐতিহাসিক প্রসঙ্গ
১৯ শতকের শেষের দিকে ম্যাক্সওয়েলের সমীকরণ অনুযায়ী ভাবা হতো, আলো তড়িচ্চৌম্বক ক্ষেত্রের তরঙ্গ যা প্রসারিত হয় যেখানে পদার্থ স্থানীয় কণা (localized particles) দ্বারা গঠিত। ১৯০০ সালে, এই ধারণা সন্ধেহযুক্ত হয় যখন কৃষ্ণবস্তু বিকিরণ তত্ত্বের অনুসন্ধানের সময় মাক্স প্লাংক উত্থাপিত করেন যে আলো স্বতন্ত্র কোয়ান্টা শক্তিতে নির্গত হয়। ১৯০৫ সালে একে সম্যকভাবে চ্যালেঞ্জ জানানো হয়। প্ল্যাঙ্কের অনুসন্ধানকে বিভিন্নভাবে ব্যাপ্ত করে, আলোক তড়িৎ ক্রিয়ার সাথে এর সম্পর্ক সহ, আলবার্ট আইন্সটাইন উত্থাপিত করেন যে আলো এছাড়াও প্রসারিত হয় এবং কোয়ান্টায় শোষিত হয়, যা এখন ফোটন হিসেবে পরিচিত। প্লাঙ্ক-আইনস্টাইন অন্বয় থেকে এই কোয়ান্টার শক্তি পাওয়া যেতে পারেঃ
এবং ভরবেগ যেখানে
ν
(নিউ) ও
λ
(ল্যাম্বডা) হলো যথাক্রমে কম্পাঙ্ক ও তরঙ্গ দৈর্ঘ্য,
c
হলো আলোর গতিবেগ এবং
h
হলো প্ল্যাঙ্কের ধ্রুবক। আধুনিক রীতিতে কম্পাংককে f দ্বারা প্রকাশ করা হয়। পরবর্তী দুই দশকে রবার্ট মিলিকান ও আর্থার কম্পটন কর্তৃক আইনস্টাইনের স্বীকার্য প্রমাণিত হয়েছে।
দ্য ব্রোয়ি প্রকল্প
১৯২৪ সালে পিএইচডি গবেষণামূলক প্রবন্ধে (থিসিস) দ্য ব্রোয়ি উত্থাপন করেন যে ঠিক যেমন আলোর তরঙ্গ ও কণা উভয়ের মতই বৈশিষ্ট্য রয়েছে, ইলেক্ট্রনেরও তেমনই তরঙ্গের মত বৈশিষ্ট্য রয়েছে। পূর্বের অংশে বর্ণিত ভরবেগের সমীকরণটিকে নতুনভাবে সাজিয়ে আমরা প্ল্যাঙ্কের ধ্রুবক
h
এর মাধ্যমে তরঙ্গ দৈর্ঘ্য,
λ
ইলেক্ট্রনের সাথে জড়িত ও এর ভরবেগ
p
এর মাঝে সম্পর্ক খুজে পাইঃ
"১৯২৩-১৯২৪ সালে যখন আমি তরঙ্গ বলবিজ্ঞানের প্রথম মৌলিক ধারণাগুলি নিয়ে চিন্তা করি, আমি, তরঙ্গের যুগপৎ অবস্থান ও কণাসম্পর্কিত দিক যা আইনস্টাইন ১৯০৫ সালে আইনস্টাইন তার আলোক কোয়ান্টার তত্ত্বে ফোটনের জন্য উপস্থাপিত করেণ তা নিয়ে একটি সকল কণার জন্য প্রযোজ্য সত্য ভৌত সমন্বয় সম্পন্ন করার লক্ষ্যে চালিত হই।"
- দ্য ব্রোয়ি
১৯২৬ সালে এর্ভিন শ্রোডিঙার একটি সমীকরণ প্রকাশ করেন যা বর্ণনা করে, কীভাবে পদার্থ তরঙ্গ বিবর্ধিত হয় - ম্যাক্সওয়েলের সমীকরণের সদৃশ পদার্থ তরঙ্গ - এবং হাইড্রোজেনের শক্তি বর্ণালী পেতে এটি ব্যবহার করেন।
২০০৮ এএফসি প্রেসিডেন্ট কাপ
২০০৮ এএফসি প্রেসিডেন্ট কাপ এএফসি প্রেসিডেন্ট কাপের চতুর্থ আসর, এশিয়ান ফুটবল কনফেডারেশন কর্তৃক "উদীয়মান দেশ" হিসাবে তালিকাভুক্ত দেশসমূহের ফুটবল ক্লাবগুলিকে নিয়ে এ প্রতিযোগিতার আয়োজন করা হয়। এই আসরে দলের সংখ্যা আট থেকে এগারোতে উন্নীত করা হয়, আগের দুটি গ্রুপের পরিবর্তে তিনটি গ্রুপ করা হয়। বাংলাদেশ, মিয়ানমার ও তুর্কমেনিস্তান থেকে তিনটি নতুন দল নেওয়া হয়। অংশ নেওয়া এগারোটি দলকে তিনটি গ্রুপে বিভক্ত করা হয় এবং গ্রুপের প্রত্যেক দল একে অপরের বিরুদ্ধে একবার করে মোকাবেলা করে। প্রতি গ্রুপের বিজয়ী এবং সেরা রানার-আপ সেমিফাইনালের জন্য যোগ্যতা অর্জন করে এবং সেমিফাইনাল ম্যাচের বিজয়ীরা ফাইনাল ম্যাচে খেলে।
এপ্রিল মাসে প্রতিটি গ্রপের দলগুলো একই ভেন্যুতে খেলে - নেপালের দশরথ স্টেডিয়ামে গ্রুপ এ, তাইওয়ানের চুংশান স্টেডিয়ামে গ্রুপ বি এবং শ্রীলঙ্কার সুগাথাদাসা স্টেডিয়ামে গ্রুপ সি। তবে নেপালের রাজনৈতিক অস্থিরতার কারণে গ্রুপ এ’র ম্যাচগুলি স্থগিত করা হয় এবং শেষ পর্যন্ত জুনে মালয়েশিয়ার এমপিপিজে স্টেডিয়ামে এই গ্রুপের খেলা অনুষ্ঠিত হয়।
প্রতিযোগিতার চূড়ান্ত পর্ব ১৯ থেকে ২২ সেপ্টেম্বর কিরগিজস্তানে অনুষ্ঠিত হয়।
যোগ্যতা অর্জনকারী দলসমূহ
1 মেহেন্দ্র পুলিশ ক্লাব এখন নেপাল পুলিশ ক্লাব হিসাবে পরিচিত। 2 ২০০৭–০৮ সালে কোন লীগ অনুষ্ঠিত হয়নি তাই ২০০৬–০৭ লীগের চ্যাম্পিয়নরা যোগ্যতা অর্জন করে। 3 মূলত পাকিস্তান সেনাবাহিনীর এফ.সি. পাকিস্তান থেকে যোগ্যতা অর্জনকারী দল ছিল, তবে গ্রুপ পর্বের পুনর্বিন্যাসের কারণে ওয়াপদা সুযোগ পায়।
গ্রুপ এ
সকল ম্যাচ কুয়ালালামপুরের এমপিপিজে স্টেডিয়ামে অনুষ্ঠিত হয়।
গ্রুপ বি
সকল ম্যাচ তাইপের চুংশান স্টেডিয়ামে অনুষ্ঠিত হয়।
গ্রুপ সি
কলম্বোর সুগাথাদাসা স্টেডিয়ামে সকল ম্যাচ অনুষ্ঠিত হয়।
ফাইনাল
কর্মকর্তা
গ্রাহামের সূত্র
থাম্ব| গ্রাহামের সূত্র গ্যাস বা বাষ্পীয় পদার্থের মধ্যে ক্রমঃমিশ্রণ সংক্রান্ত একটি প্রাকৃতিক নিয়ম। দুটি গ্যাস বা বাষ্পীয় পদার্থ একসঙ্গে রাখা হলে কোনো প্রকার প্রচাপ বা ঝাঁকুনি ব্যাতিরিকেই, কেবল অন্তর্নিহিত আণবিক কণার আভ্যন্তরিক আন্দোলনের কারণে, তাদের মধ্যে মিশ্রণ ঘটে। স্কটল্যাণ্ডের ভৌত রসায়নবিদ টমাস গ্রাহাম পরীক্ষা-নিরীক্ষার মাধ্যমে ১৮৪৮ সালে আবিষ্কার করেন যে একটি গ্যাসের ব্যাপনের হার গ্যাসটির আণবিক ভরের (Molar mass) বর্গমূলের ব্যস্তানুপাতিক। গ্রাহাম পরীক্ষাগারে পর্যবেক্ষণ করেন যে, দুটি গ্যাসের ব্যাপনের হার গাণিতিকভাবে নিম্নরূপভাবে প্রকাশ করা যায়:
যেখানে:
গ্রাহামের ব্যাপন সূত্র বা গ্রাহামের নিঃসরণ সূত্র কোনো ছিদ্রের মধ্য দিয়ে যে কোনো সময়ে কোনো একটি গ্যাসের চলাচলকে ব্যাখ্যা করতে পারে করে। এই সূত্র গ্রাহামের উপর্যুক্ত সূত্রেরই ব্যাপ্ত রূপ। গ্রাহাম পর্যবেক্ষণ করেন যে, দুটো গ্যাসের ব্যাপনের হার এবং এদের আণবিক ভরের (Molar mass) বর্গমূলের ব্যস্তানুপাত সমান। সেহেতু, যদি একটি গ্যাসের আণবিক ভর অন্য কোনো গ্যাসের চারগুণ হয়, তাহলে একটি ছিদ্রযুক্ত প্লাগের মধ্য দিয়ে নিঃসৃত হয়ে ব্যাপীত হয়ে ছড়িয়ে পরার হার অন্য গ্যাসটির তুলনায় অর্ধেক (ভারী গ্যাসসমূহ আরও ধীরে ছড়িয়ে পড়বে)।
গ্রাহামের সূত্র আণবিক নিঃসরণের জন্য সবচেয়ে সঠিক সূত্র যা কোনো ছিদ্রের মধ্য দিয়ে যে কোনো সময়ে কোনো একটি গ্যাসের চলাচলকে ব্যাখ্যা করতে পারে করে। এটি কেবল বাতাস বা অন্য কোনো গ্যাসের মধ্যে কোনো একটি গ্যাসের ব্যাপনের ক্ষেত্রে ব্যবহৃত হয়, কারণ সাধারণত এই প্রক্রিয়ায় একাধিক গ্যাসের চলাচল জড়িত।
যদি একটি বেলুনে হাইড্রোজেন এবং অন্য আরেকটি বেলুনে অক্সিজেন ভরা থাকে, তবে ক্ষুদ্র ছিদ্র দিয়ে গ্যাস নিঃসরণের পারস্পরিক গতি কীরূপ হবে তা নিম্নের সূত্র দিয়ে বোঝা যায়:
উপর্যুক্ত নিঃসরণ সূত্রানুযায়ী, বেলুন থেকে অক্সিজেনের তুলনায় হাইড্রোজেনের নিঃসরণ হার হবে প্রায় চারগুন।
কাওয়াসাকি ফ্রোন্তালে
কাওয়াসাকি ফ্রোন্তালে (Kawasaki Frontale, 川崎フロンターレ) হচ্ছে কাওয়াসাকি ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৫৫ সালে ফুজিতসু ফুটবল ক্লাব নামে প্রতিষ্ঠিত হয়েছে। কাওয়াসাকি ফ্রোন্তালে তাদের সকল হোম ম্যাচ কাওয়াসাকির কাওয়াসাকি তোদোরোকি স্টেডিয়ামে আয়োজন করে থাকে; যার ধারণক্ষমতা হচ্ছে ২৬,২৩২। বর্তমানে এই ক্লাবের ম্যানেজারের দায়িত্ব পালন করছেন জাপানি সাবেক ফুটবল খেলোয়াড় তোরু ওনিকি এবং সভাপতির দায়িত্ব পালন করছেন ইয়োশিহিরো ওয়ারাশিমা। জাপানি মধ্যমাঠের খেলোয়াড় শোগো তানিগুচি এই ক্লাবের অধিনায়কের দায়িত্ব পালন করছেন। কাওয়াসাকি ফ্রোন্তালে হচ্ছে জে১ লিগের বর্তমান চ্যাম্পিয়ন, যারা ২০২০ মৌসুমে ক্লাবের ইতিহাসে তৃতীয়বারের মতো শিরোপা জয়লাভ করেছিল।
ঘরোয়া ফুটবলে, কাওয়াসাকি ফ্রোন্তালে এপর্যন্ত ১১টি শিরোপা জয়লাভ করেছে; যার মধ্যে ৩টি জে১ লিগ, ২টি জে২ লিগ এবং ২টি জাপানি সুপার কাপ শিরোপা রয়েছে। কেঙ্গো নাকামুরা, হিরোকি ইতো, ইয়ু কোবাইয়াশি, জুনিনিয়ো এবং ইয়োশিতো ওকুবোর মতো খেলোয়াড়গণ কাওয়াসাকি ফ্রোন্তালের জার্সি গায়ে মাঠ কাঁপিয়েছেন।
ইতিহাস
এই ক্লাবটি ১৯৫৫ সালে ফুজিতসু ফুটবল ক্লাব নামে প্রতিষ্ঠিত হয়েছিল। এটি সেসকল সিটি ক্লাবের মধ্যে একটি ছিল, যারা জাপান সকার লিগ (জেএসএল) গঠন করেছিল, সেখানে ফুজিতসুর পাশাপাশি ইয়োমিউরি (পরবর্তীকালে টোকিও ভের্দি), তোশিবা (পরবর্তীকালে কন্সাদোলে সাপ্পোরো) এবং এনকেকে (বর্তমানে বিলুপ্ত) ছিল। তারা ১৯৭৭ সালে জেএসএল ১ম বিভাগে অংশগ্রহণ করেছিল, তবে পরবর্তী মৌসুমেই তারা অবনমিত হয়েছিল এবং ২০০০ সাল পর্যন্ত আর শীর্ষ-স্তরের লিগে উত্তীর্ণ হতে পারেনি। এই ক্লাবটি তিন নামে তিনবার প্রতিষ্ঠিত জাপানি দ্বিতীয় স্তরের লিগের প্রতিষ্ঠাতা ক্লাব ছিল; প্রথমবার ১৯৭২ সালে জেএসএল ২য় বিভাগ, দ্বিতীয়বার ১৯৯২ সালে জাপান ফুটবল লিগ ১ম বিভাগ এবং শেষবার ১৯৯৯ সালে জে২ লিগ ২য় বিভাগ।
ফুজিতসুর এই ক্লাবটি ১৯৯৭ সালে পেশাদার হয়ে ওঠে এবং এর নাম পরিবর্তন করে বর্তমান নামে নামাঙ্কিত করে; যেখানে ইতালীয় ভাষায় "ফ্রোন্তালে" অর্থ হচ্ছে "সম্মুখ"। ক্লাবটি তাদের পুরানো লোগো এবং জার্সির রঙ ব্রাজিলীয় ফুটবল ক্লাব গ্রেমিওর উপর ভিত্তি করে নির্ধারণ করেছে, কেননা উভয় ক্লাবই ১৯৯৭ সালের ২৬শে মার্চ তারিখ হতে একসাথে কাজ করছে। এই ক্লাবটি ১৯৯৯ সালে জে.লিগের দ্বিতীয় বিভাগে অংশগ্রহণ করে উক্ত মৌসুমের চ্যাম্পিয়ন হয়েছিল। কিন্তু পরবর্তী মৌসুমে, তারা জে.লিগ ১ম বিভাগ হতে অবনমিত হয়েছিল। ২০০৪ সালে, তারা জে২ লিগের চ্যাম্পিয়ন হয়ে দ্বিতীয়বারের মতো জে১ লিগে উত্তীর্ণ হয়েছিল। প্রাক্তন প্রতিদ্বন্দ্বী শহরের ক্লাবগুলোর স্থানান্তরের কারণে, ক্লাবটি ফ্রোন্তালে শহরে তাদের ভক্ত অর্জন করতে শুরু করেছিল।
সিস্টারসং
সিস্টারসং ওমেন অব কালার রিপ্রোডাক্টিভ জাস্টিস কালেক্টিভ, যা সিস্টারসং নামেও পরিচিত একটি জাতীয় কর্মী সংগঠন যা বর্ণাঢ্য মহিলাদের জন্য প্রজনন বিচারে নিবেদিত। এটি একটি অলাভজনক সংস্থা হিসেবে প্রজনন ন্যায়বিচারকে ব্যক্তিগত শারীরিক স্বায়ত্তশাসন বজায় রাখা, সন্তান ধারণ করা, সন্তান না নেওয়া এবং নিরাপদ ও টেকসই সম্প্রদায়গুলিতে আমাদের থাকা শিশুদের পিতামাতার অধিকার হিসাবে সংজ্ঞায়িত করে।
আটলান্টা, জর্জিয়ায় এর সদর দপ্তর অবস্থিত। সিস্টারসং হল একটি জাতীয় সদস্যপদ সংস্থা যার কেন্দ্রবিন্দু দক্ষিণ মার্কিন যুক্তরাষ্ট্রে৷ তারা আদিবাসী, কৃষ্ণাঙ্গ, এশিয়ান এবং প্রশান্ত মহাসাগরীয় দ্বীপবাসী, আরব এবং মধ্যপ্রাচ্য, লাতিনক্স, এবং অদ্ভুত নারী এবং লিঙ্গ রুপান্তরিত মানুষদের অন্তর্ভুক্ত এবং তাদের প্রতিনিধিত্ব করে। সিস্টারসং বলে যে তারা সবচেয়ে প্রান্তিক মানুষের চাহিদাকে কেন্দ্র করে, যেমন নিম্ন আয়ের মানুষ, অল্পবয়সী মা, অপরাধীকরণের অভিজ্ঞতা সম্পন্ন ব্যক্তি, এইচআইভি/এইডস আক্রান্ত ব্যক্তি, যৌনকর্মী, প্রতিবন্ধী ব্যক্তি এবং এলজিবিটিকিউ ব্যক্তিদের চাহিদাকে কেন্দ্র করে। এছাড়াও সদস্যপদে সাদা এবং পুরুষ মিত্র অন্তর্ভুক্ত।
সিস্টারসং একটি আন্দোলন গড়ে তুলেছে যা এখন সারা দেশে অনেক স্বাধীন সংগঠনকে অন্তর্ভুক্ত করেছে এবং তারা একটি আন্দোলনের চিন্তাধারার নেতা, প্রশিক্ষক, আহ্বায়ক, সংগঠক এবং সহযোগিতার সহায়তাকারী হিসেবে রয়ে গেছে। মনিকা সিম্পসন ২০১২ সাল থেকে সিস্টারসংয়ের নির্বাহী পরিচালক হিসেবে দায়িত্ব পালন করছেন।
প্রজনন বিচারের উৎস
১৯৯৪ সালে কায়রোতে জনসংখ্যা ও উন্নয়ন সংক্রান্ত আন্তর্জাতিক সম্মেলনে (যেখানে আন্তর্জাতিক নেতারা একমত হবেন যে নিজের পরিবার পরিকল্পনা করার ব্যক্তিগত অধিকার জনসংখ্যা নিয়ন্ত্রণের প্রচেষ্টার পরিবর্তে বিশ্বব্যাপী উন্নয়নের কেন্দ্রবিন্দু হতে হবে) যোগ দেওয়ার ঠিক আগে কালো নারীদের একটি দল ইলিনয়স প্রো-চয়েস অ্যালায়েন্স এবং মিস ফাউন্ডেশন ফর ওমেন কর্তৃক আয়োজন করা একটি সম্মেলনের জন্য জড়ো হয়েছিল। তাদের লক্ষ্য ছিল ক্লিনটন প্রশাসনের প্রস্তাবিত সর্বজনীন স্বাস্থসেবা পরিকল্পনা সম্পর্কে একটি বিবৃতি তৈরি করা। প্রক্রিয়ায় তারা "প্রজনন অধিকার" এবং "সামাজিক ন্যায়বিচার" এর সংমিশ্রণে "প্রজনন ন্যায়বিচার" তৈরি করেছিল। যে মহিলারা প্রজনন বিচার কাঠামো তৈরি করেছিলেন তারা হলেন: টনি এম. বন্ড লিওনার্ড, রেভারেন্ড আলমা ক্রফোর্ড, ইভলিন এস. ফিল্ড, টেরি জেমস, বিসোলা ম্যারিগনে, ক্যাসান্দ্রা ম্যাককনেল, সিনথিয়া নিউবিল, লরেটা রোস, এলিজাবেথ টেরি, মেবল থমাস, উইনেট পি., এবং কিম ইয়াংব্লাড। তারা "ব্ল্যাক ওমেন অন ইউনিভার্সাল হেলথ কেয়ার রিফর্ম" শিরোনামে একটি পূর্ণ-পৃষ্ঠার বিবৃতি প্রকাশ করে প্রজনন বিচার কাঠামো চালু করে।
এই মহিলারা বিশ্বাস করতেন যে প্রজনন ন্যায়বিচার তৈরি করা প্রয়োজন কারণ তারা মনে করেছিল যে মূলধারার নারী অধিকার আন্দোলনের নেতৃত্বে এবং মধ্যবিত্ত শ্বেতাঙ্গ মহিলাদের চাহিদার উপর দৃষ্টি নিবদ্ধ করা হয়েছিল যা বর্ণাঢ্য মহিলাদের চাহিদা পূরণ করে না। তাদের দৃষ্টিতে, প্রো-চয়েস কাঠামো গর্ভপাতের অধিকার বজায় রাখার উপর দৃষ্টি নিবদ্ধ করে এবং বর্ণীয় মহিলারা এবং অন্যান্য প্রান্তিক মহিলা এবং রুপান্তরিত লোকেদের আইনত অনুমোদিত জায়গাগুলিতেও গর্ভপাত অভিগমন করতে অসুবিধা হয় এমন অনেক উপায় বিবেচনা করেনি। প্রজনন ন্যায়বিচারের নির্মাতারাও অনুভব করেছিলেন যে প্রো-চয়েস কাঠামো বর্ণাঢ্য মহিলাদের অভিজ্ঞতার সাথে সামঞ্জস্যপূর্ণ নয়, যারা প্রায়শই মনে করেন যে পদ্ধতিগত নিপীড়নের প্রভাব তাদের সম্ভাবনাকে সীমিত করে, তাই তাদের প্রজনন জীবন স্ব-সংকল্প দ্বারা পরিচালিত হয় না, বরং তা "পছন্দ" শব্দে মঞ্জুর করা হয়। উপরন্তু, তারা জোর দিয়েছিলেন যে মূলধারার নারী অধিকার আন্দোলন বর্ণাঢ্য মহিলাদের প্রজনন জীবনে অন্যান্য চাপের বিষয়গুলিকে কেন্দ্র করে না। এই বিষয়গুলির মধ্যে রয়েছে নির্বীজন অপব্যবহার, এবং জোরপূর্বক এলএআরসি (দীর্ঘ-অভিনয় বিপরীত গর্ভনিরোধক) প্রচার, উচ্চ মাতৃমৃত্যু, জন্ম সহায়তা পছন্দ উপলব্ধি করতে অসুবিধা, পারিবারিক বাড়িতে অনিরাপদ পানীয় জল, পুলিশি বর্বরতা, এবং জাতিগতভাবে পক্ষপাতদুষ্ট অভিবাসনের মাধ্যমে বাবা-মাকে শিশুদের থেকে আলাদা করা এবং কারাবাসের অনুশীলন।
পঞ্চানন তর্করত্ন
পঞ্চানন তর্করত্ন (১৮৬৬ - ১৯৪০) হলেন পশ্চিমবঙ্গের একজন সুপ্রসিদ্ধ সংস্কৃতজ্ঞ পণ্ডিত। তিনি সংস্কৃত পুস্তকসমূহ বাংলা ভাষায় অনুবাদের জন্য বিশেষভাবে সুপরিচিত। সংস্কৃত ভাষায় অসাধারণ জ্ঞানের জন্য তিনি ‘মহামহোপাধ্যায়’ উপাধিতে ভূষিত হয়েছেন।
সিস্টারসং
প্রজনন বিচারের উৎস
প্রজনন বিচার আইনজীবীরা বলছেন যে কাঠামো সংখ্যাগরিষ্ঠের পরিবর্তে সবচেয়ে প্রান্তিক মানুষের চাহিদা এবং নেতৃত্বকে কেন্দ্রীভূত করার চেষ্টা করে এবং কীভাবে একাধিক নিপীড়ন প্রান্তিক মানুষের জীবনযাপনের অভিজ্ঞতাকে ছেদ করে তার উপর দৃষ্টিপাত করে। প্রজনন বিচার কাঠামোর স্রষ্টারা আন্তর্জাতিক মানবাধিকার কাঠামোর মধ্যে এর মূল স্থাপন করেছেন এবং জোর দিয়ে বলেছেন যে প্রজনন বিচার একটি অবিচ্ছেদ্য মানবাধিকার।
পঞ্চানন তর্করত্ন
জীবন
পঞ্চানন তর্করত্ন ১৮৬৬ সালে তৎকালীন ব্রিটিশ ভারতের বেঙ্গল প্রেসিডেন্সীর অন্তরভুক্ত অবিভক্ত বাংলার (বর্তমানে পশ্চিমবঙ্গ রাজ্যের) উত্তর ২৪ পরগণা জেলার ভাটপাড়ায় এক পাশ্চাত্য বৈদিক ব্রাহ্মণ পরিবারে জন্মগ্রহণ করেন। তাঁদের পূর্বপুরুষদের আদি-নিবাস পশ্চিম মেদিনীপুর জেলার গড়বেতার নিকটবর্তী বগড়ি-কৃষ্ণনগর গ্রামে ছিল ও তাঁরা বংশ পরম্পরায় সংস্কৃত ভাষায় পণ্ডিত ছিলেন ।  তাঁর পিতামহ লম্বোদর তর্কবাগীশ, পিতা নন্দলাল বিদ্যারত্ন ও পুত্র শ্রীজীব ন্যায়তীর্থ সংস্কৃতজ্ঞ পণ্ডিত হিসাবে সমাজে পরিচিত ।
সিস্টারসং
সিস্টারসং এর অগ্রদূত
১৯৯২ সালে বর্ণাঢ্য মহিলা সংগঠনের ছয়টি জাতীয় মূলধারার নারী অধিকার/পন্থী আন্দোলন এবং মার্কিন নীতির উপর তাদের প্রভাব বাড়ানোর জন্য একত্রিত হয়েছিল: পছন্দের জন্য এশীয় এবং প্যাসিফিক দ্বীপবাসী, জাতীয় কালো নারী স্বাস্থ্য প্রকল্প, জাতীয় লাতিনা স্বাস্থ্য সংস্থা, লাতিনা স্বাস্থ্য ও প্রজনন অধিকারের উপর গোলটেবিল, ১০০ কালো নারীর জাতীয় জোট, এবং স্থানীয় আমেরিকান নারীর স্বাস্থ্য এবং শিক্ষা সম্পদ কেন্দ্র। একসাথে তারা ওমেন অব কালার কোয়ালিশন ফর রিপ্রোডাক্টিভ হেলথ রাইটস (WOCCRHR/ডব্লিউওসিসিআরএইচআর) [প্রজনন স্বাস্থ্য অধিকারের জন্য বর্ণাঢ্য জোটের নারী] গঠন করে।
পঞ্চানন তর্করত্ন
জীবন
পঞ্চানন পিতার নিকট প্রাথমিক শিক্ষা সমাপ্ত করে ১৩ বছর বয়সে কাব্যের উপাধি লাভ করেন। অতঃপর ভাটপাড়ার বিখ্যাত পণ্ডিত মহামহোপাধ্যায় শিবচন্দ্র সার্বভৌমের নিকট ন্যায়শাস্ত্র অধ্যয়ন করে তিনি ‘তর্করত্ন’ উপাধি পান। তিনি ভাটপাড়ায় ১৮৯০ সালে ‘পরীক্ষা সমাজ’ নামে একটি সংস্কৃত পরীক্ষা-কেন্দ্র এবং ১৯২৭ সালে একটি সংস্কৃত বিদ্যালয় প্রতিষ্ঠা করেন। পরীক্ষা সমাজের তিনি প্রথম সম্পাদক ছিলেন।
সিস্টারসং
সিস্টারসং এর অগ্রদূত
তাদের প্রথম কাজটি ছিল ১৯৯২ সালের মার্চ ফর ওমেনস লাইভস-এ অংশগ্রহণের জন্য বর্ণাঢ্য নারীদের উৎসাহিত করা যেটি এনওডব্লিউ (ন্যাশনাল অর্গানাইজেশন ফর উইমেন) কর্তৃক সংগঠিত হয়েছিল, পাশাপাশি মার্চের পরিকল্পনায় তাদের অন্তর্ভুক্তির অভাবের জন্য প্রকাশ্যে "এনওডব্লিউ"র সমালোচনা করা হয়েছিল। এনওডব্লিউ-এর সিদ্ধান্ত গ্রহণের মধ্যে শুধুমাত্র বড় আর্থিক অবদান রাখতে সক্ষম এমন সংস্থাগুলিকে অন্তর্ভুক্ত করা হয়েছে, যা তারা দাবি করেছে যে বর্ণাঢ্য মহিলাদের নেতৃত্বে সমস্ত সংস্থা কার্যকরভাবে বাদ দেওয়া হয়েছে, কারণ এই সংস্থাগুলির সাধারণত সম্পদের সংগ্রহের অভাব ছিল।
পঞ্চানন তর্করত্ন
জীবন
১৮৮৬ সালে যোগেন্দ্রচন্দ্র বসু বঙ্গবাসী কার্যালয় প্রতিষ্ঠা করলে পঞ্চানন তার শাস্ত্রপ্রকাশ বিভাগে যোগদান করেন। সেখানে থেকে তিনি বহু সংস্কৃত গ্রন্থ বাংলায় অনুবাদ ও সম্পাদনা করেন এবং বঙ্গবাসী কার্যালয় কর্তৃক সেগুলি প্রকাশিত হয়। বঙ্গবাসী কলেজে এফএ ক্লাস খোলা হলে তিনি সেখানে কিছুদিন অবৈতনিক সংস্কৃত অধ্যাপকের পদেও কাজ করেন। প্রসঙ্গত উল্লেখ্য যে বঙ্গবাসী কার্যালয় থেকে বঙ্গবাসী পত্রিকা প্রকাশিত হত, যা রক্ষণশীল বাঙালি হিন্দু সমাজের মুখপাত্র ছিল। ১৮৯১ সালে ফুলমণি দাসীর মৃত্যু কে কেন্দ্র করে বঙ্গবাসী পত্রিকায় সরকারের বাল্যবিবাহবিরোধী পদক্ষেপের নিন্দা করার জন্য যোগেন্দ্রচন্দ্র বসুর বিরুদ্ধে রাজদ্রোহের অভিযোগে মামলা রুজু করা হয়, যা ভারতীয় দণ্ড বিধির দফা ১২৪এ-এর অধীনে ব্রিটিশ-শাসিত ভারতে দায়ের করা প্রথম মামলা ছিল।
সিস্টারসং
সিস্টারসং এর অগ্রদূত
ডব্লিউওসিসিআরএইচআর-এর দ্বিতীয় কাজটি ছিল ১৯৯৪ সালে মিশরের কায়রোতে জাতিসংঘের জনসংখ্যা ও উন্নয়ন সম্পর্কিত আন্তর্জাতিক সম্মেলনকে প্রভাবিত করার জন্য বর্ণাঢ্য মহিলাদের সংগঠিত করা, একই সম্মেলন যা প্রজনন বিচার কাঠামো তৈরি করা মহিলাদের অনুপ্রাণিত করতে সাহায্য করেছিল। ডব্লিউওসিসিআরএইচআর কনফারেন্সের জন্য যুক্তরাষ্ট্র বর্ণাঢ্য মহিলা প্রতিনিধি দল প্রকল্প গঠনের জন্য বর্ণাঢ্য অন্যান্য মহিলাদের সাথে কাজ করে এবং একটি "দারিদ্র্য, উন্নয়ন, এবং জনসংখ্যা কার্যক্রমের বিবৃতি" লিখেছিল। যা তারা সেখানে উপস্থাপন করেছে। এটি মার্কিন যুক্তরাষ্ট্রে বর্ণাঢ্য মহিলাদের অবস্থাকে উন্নয়নশীল দেশগুলির মহিলাদের সাথে সংযুক্ত করেছে এবং মার্কিন বর্ণাঢ্য মহিলাদের মুখোমুখি হওয়া সমস্যাগুলির প্রতি আন্তর্জাতিক দৃষ্টি আকর্ষণ করেছে৷
পঞ্চানন তর্করত্ন
জীবন
পঞ্চানন চার বছর জন্মভূমি পত্রিকার সম্পাদক ছিলেন। এছাড়া তিনি বঙ্গীয় ব্রাহ্মণসভার সভাপতি ও বঙ্গীয় সাহিত্য পরিষদ-এর সহ-সভাপতি ছিলেন। ১৯২৩ সালে অনুষ্ঠিত বঙ্গীয় সাহিত্য পরিষদ-এর চতুর্দশ অধিবেশনে তিনি দর্শন শাখার সভাপতি ছিলেন। ১৯২৯ সালে তিনি ভারত সরকার কর্তৃক ‘মহামহোপাধ্যায়’ উপাধি লাভ করেন, কিন্তু ওই বছরেই সরকার কর্তৃক বাল্যবিবাহবিরোধী সরদা আইন প্রবর্তনের প্রতিবাদে তা পরিত্যাগ করেন। ১৯৩৪ সালে মহাত্মা গান্ধীর উদ্যোগে হিন্দুদের মন্দিরে অস্পৃশ্যদের প্রবেশাধিকারের দাবীতে আন্দোলন শুরু হলে তিনি তার কট্টরভাবে বিরোধিতা করেছিলেন । এই সূত্রে গান্ধীজীর সঙ্গে পুণের ইয়েরওয়াড়া জেলে তার সাক্ষাৎকার ও কিছুকাল পত্র বিনিময়ও হয়েছিল । গান্ধীপন্থী মারাঠি পণ্ডিত লক্ষ্মণশাস্ত্রী তর্কতীর্থের সঙ্গে এব্যাপারে আলোচনার পরেও তিনি তার সিদ্ধান্তে অবিচল ছিলেন । গান্ধীজীর অভিযোগ যে ২৫/৪/১৯৩৪ তারিখে তার দেওঘর সফরের সময়ে যে সকল কট্টরপন্থী ব্রাহ্মণরা তার গাড়ীর উদ্দেশ্যে ইট-পাথর ছুঁড়ে মেরেছিল, তাদের মধ্যে পণ্ডিত পঞ্চানন উপস্থিত ছিলেন ।
শাক্তবাদে বিশ্বাসী পঞ্চানন জাতীয়তাবাদী আন্দোলনের প্রতি আন্তরিক ও সহানুভূতিশীল ছিলেন। বঙ্গভঙ্গ আন্দোলনের সময় রাজদ্রোহিতার অভিযোগে একবার তাঁকে গ্রেফতারও করা হয়, কিন্তু প্রমাণাভাবে তিনি অভিযোগ থেকে মুক্তি পান। হিন্দুশাস্ত্রে বর্ণিত বর্ণাশ্রমপ্রথা কে কেন্দ্র করে জাতীয়তাবাদ প্রচারের উদ্দেশ্যে স্থাপিত বর্ণাশ্রম স্বরাজ্য সঙ্ঘের সঙ্গে তিনি ঘনিষ্ঠভাবে যুক্ত ছিলেন। ১৩৪৭ বঙ্গাব্দের ২৫ আশ্বিন তাঁর মৃত্যু হয়।
সিস্টারসং
সিস্টারসং এর অগ্রদূত
ডব্লিউওসিসিআরএইচআর বর্ণাঢ্য মহিলাদের ১৯৯৫ সালের বেইজিং-এ মহিলাদের উপর জাতিসংঘের চতুর্থ বিশ্ব সম্মেলনে অংশগ্রহণ করতে এবং প্রভাবিত করতে সহায়তা করেছিল। পরবর্তীতে জোটটি ভেঙ্গে যায় কারণ তাদের তহবিল উৎসগুলি আন্তর্জাতিক কাজের উপর নিবদ্ধ ছিল এবং তারা আন্তর্জাতিক সম্মেলন শেষ হওয়ার পরে মার্কিন যুক্তরাষ্ট্রে তাদের কাজ চালিয়ে যাওয়ার জন্য তহবিল খুঁজে পায়নি।
পঞ্চানন তর্করত্ন
সাহিত্যকর্ম
তাঁর সম্পাদনায় বাংলা হরফে ও বাংলা ভাষায় অনূদিত যে সব সংস্কৃত ধর্মগ্রন্থের প্রথম প্রামাণ্য সংস্করণ বঙ্গবাসী প্রেস থেকে প্রকাশিত হয়েছিল, সেগুলির মধ্যে অন্যতম হলো :
সিস্টারসং
সিস্টারসং এর প্রতিষ্ঠা ও ইতিহাস
সিস্টারসং ১৯৯৭ সালে আফ্রিকান আমেরিকান, এশীয় আমেরিকান এবং প্রশান্ত মহাসাগরীয় দ্বীপবাসী, লাতিনক্স এবং আদিবাসী মহিলাদের প্রতিনিধিত্বকারী ১৬টি বর্ণাঢ্য নারী নেতৃত্বাধীন সংস্থা দ্বারা প্রতিষ্ঠিত হয়েছিল, একই জনগোষ্ঠী ডব্লিউওসিসিআরএইচআর-এ প্রতিনিধিত্ব করে। তারা ফোর্ড ফাউন্ডেশন থেকে তহবিল পেয়েছিল।  ১৯৯৭-১৯৯৮ সালে নিউ ইয়র্ক শহর এবং সাভ্যানাতে একটি সিরিজ সিম্পোজিয়া থেকে সংগঠনটি উদ্ভূত হয়েছিল, যা ফোর্ড ফাউন্ডেশনের প্রজনন স্বাস্থ্য প্রোগ্রামের তৎকালীন প্রোগ্রাম অফিসার রিনা মার্সেলো এবং লুজ রদ্রিগেজ, তারপর স্বাস্থ্য ও প্রজনন অধিকারের উপর লাতিনা গোলটেবিলের নির্বাহী পরিচালক দ্বারা আহবান করা হয়েছিল। এই সমাবেশগুলির উদ্দেশ্য ছিল বর্ণাঢ্য প্রজনন স্বাস্থ্য শিক্ষাবিদ, অ্যাক্টিভিস্ট এবং নীতিনির্ধারক নারীদের আহ্বান করা, যাতে বর্ণাঢ্য তৃণমূল সংগঠনগুলি প্রজনন স্বাস্থ্যের কাজে মুখ্য চ্যালেঞ্জগুলির সম্মুখীন হয়। অংশগ্রহণকারীরা এই সম্মেলনের সুযোগটি ব্যবহার করে স্বাধীন সংস্থাগুলির একটি জাতীয় সমষ্টি গঠন করার সিদ্ধান্ত নিয়েছিল যা তাদের সকলকে আরও বেশি প্রভাব অর্জনে সহায়তা করেছিল এবং সিস্টারসং এর প্রথম নেতা হিসাবে লুজ রদ্রিগেজের জন্ম হয়েছিল। সমষ্টির আসল নাম ছিল সিস্টারসং ওমেন অফ কালার রিপ্রোডাক্টিভ হেলথ কালেক্টিভ, এবং মূল মিশন ছিল বর্ণাঢ্য মহিলাদের প্রজনন ও যৌন স্বাস্থ্যের চাহিদার জন্য সমর্থন করা।
পঞ্চানন তর্করত্ন
সাহিত্যকর্ম
এছাড়াও যে সকল ধর্মনিরপেক্ষ সংস্কৃত গ্রন্থের সম্পাদনা তিনি করেছেন সেগুলি হলো :